CLXI.  Privilegium pro ecclesia S. Evasii de Casali.   (Veronae, Sept. 24.) [De CONTI,  Memorie storiche di Casale,  I, 357.]
Author: Lucius III

LUCIUS episcopus, servus servorum Dei, dilectis filiis STEPHANO praeposito ecclesiae Sancti Evasii de Casali ejusque fratribus tam praesentibus quam futuris regularem vitam professis, in perpetuum.

Piae postulatio voluntatis debet effectu prosequente compleri etc. . . . . et ad exemplar praedecessorum nostrorum bonae memoriae Calixti, Paschalis et Innocentii Romanorum pontificum praesentis scripti privilegio communimus. Imprimis siquidem statuentes ut ordo canonicus, qui secundum Deum et beati Augustini regulam in eadem ecclesia institutus esse dignoscitur, perpetuis ibidem temporibus inviolabiliter conservetur. Praeterea quascunque possessiones, quaecunque bona eadem Ecclesia vestra in praesentiarum juste et canonice possidet aut in futurum concessione pontificum, largitione regum vel principum, oblatione fidelium seu aliis justismodis, praestante Domino, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Omnes ecclesias sitas in curia Casalis cum omnibus suis pertinentiis; ecclesiam Sancti Hilarii et domum laboris ecclesiastici; in Paciliano ecclesiam Sancti Germani, etc.; mansum Radulfi Quecea cum primitiis et tertia parte decimarum totius loci Casalis, et tota decima terrarum familiae Sancti Evasii, et tota decima Braydarum episcopi, et quidquid ecclesia de Paciliano de jure vel longa consuetudine vestrae ecclesiae facere consuevit; villam Luvintini cum decimis et omnibus pertinentiis suis. In Sancto Georgio XIV mansos; sextamdecimam partem Torcelli et tenimentum quondam Petri Crassi cum omnibus pertinentiis suis. In Montedo tres mansos. In Fraxineto mansum unum et dimidium. Sane novalium vestrorum quae propriis manibus aut sumptibus colitis, sive de nutrimentis vestrorum animalium nullus a vobis decimas auferre praesumat. Liceat quoque urbis clericos vel laicos a saeculo fugientes liberos et absolutos ad conversionem vestram recipere, et eos in ecclesia vestra sine contradictione aliqua retinere. Prohibemus insuper ut nulli fratrum vestrorum post factam in loco vestro professionem, fas sit absque praepositi sui licentia de claustro discedere; discedentem vero sine communi litterarum cautione nullus audeat retinere. Chrisma vero, oleum sanctum, consecrationes altarium seu basilicarum, ordinationes clericorum qui ad sacros ordines fuerint promovendi a dioecesano suscipietis episcopo, siquidem catholicus fuerit et gratiam atque communionem sedis apostolicae habuerit, et ea gratis et absque pravitate aliqua vobis exhibere voluerit. Alioquin liceat vobis catholicum quemcunque malueritis adire antistitem, qui nimirum nostra fultus auctoritate, quod postulatur indulgeat. Obeunte quoque te nunc ejusdem loci praeposito, vel tuorum quolibet successorum, nullus ibi qualibet subreptionis astutia seu violentia praeponatur, nisi quem fratres communi consensu vel fratrum pars consilii sanioris secundum Dei timorem et beati Augustini Regulam providerint eligendum. Decernimus ergo ut nulli omnino hominum liceat praefatam ecclesiam temere perturbare, aut ejus possessiones auferre; vel ablatas retinere, minuere, seu quibuslibet vexationibus fatigare, sed omnia integra conserventur eorum pro quorum gubernatione ac sustentatione concessa sunt, usibus omnimodis profutura, salva dioecesani episcopi canonica justitia. Si qua igitur in futurum ecclesiastica saecularisve persona, etc.Ego Theodorus, Portuensis et S. Rufinae sedis Ego Lucius, Catholicae Ecclesiae episcopus. Ego Joannes, presbyter cardinalis tit. Sancti Marci. Ego Hubertus, presb. card. tit. S. Laurentii in Damaso. Ego Pandulphus, presb. card. tit. Basilicae XII Apostolorum. episcopus. Ego Henricus, Albanensis episcopus. Ego Theobaldus, Ostiensis et Velletrensis episcopus. Ego Ardicio, diac. card. Sancti Theodori. Ego Gratianus SS. Cosmae et Damiani diacon. card. Ego Goffredus S. Mariae in Via Lata diac. cardinalis. Ego Albinus, S. Mariae Novae diac. card. Datum Veronae per manum Hugonis, S. Romanae Ecclesiae notarii, VIII Kal. Octobris., indict. tertia, Incarnationis Dominicae anno 1184, pontificatus vero domni Lucii papae III anno quarto.